เปลี่ยนการใช้ชีวิต การใช้การรักษาตามธรรมชาติและทางเลือก ไปพบแพทย์สำหรับโรคกรดไหลย้อน
โดยปกติแล้วอาหารที่สมดุลก็คือผลไม้ ผัก ธัญพืช และผลิตภัณฑ์จากนมพร่องมันเนยหรือไร้มันเนย รวมไปถึงโปรตีนไขมันต่ำ อย่างเช่น เนื้อสัตว์ปีก เนื้อปลา และถั่ว อาหารที่เลือกรับประทานควรมีไขมันอิ่มตัวและไขมันทรานส์ต่ำ มีคอเลสเตอรอลต่ำ โซเดียม (เกลือ) ต่ำ และน้ำตาลที่เสริมเข้ามาต่ำ กระทรวงเกษตรอินทรีย์ของสหรัฐอเมริกามีทรัพยากรมากมายให้เรียนรู้ถึงการสร้างอาหารที่สมดุลได้ ในคำศัพท์ทางการแพทย์ น้ำหนักที่จะบ่งบอกถึงสุขภาพที่ดีนั้นจะต้องหาจากค่าดัชนีมวลกาย (BMI) ซึ่งค่า BMI จะประมาณน้ำหนักที่เหมาะสมของคุณตามความสูงและเพศ ค่า BMI ในระดับปกติจะอยู่ที่ 18.5-24.9. ถ้าค่า BMI ต่ำกว่า 18.5 คือน้ำหนักน้อยเกินไป ส่วนค่า BMI ตั้งแต่ 25.0-29.9 คือน้ำหนักเกิน และค่าที่สูงกว่า 30.0 คืออ้วนมาก  ใช้เครื่องคำนวณค่า BMI เพื่อหาค่า BMI ของคุณ  ปรับเปลี่ยนอาหารและการออกกำลังกายเพื่อให้ค่า BMI ของคุณอยู่ในช่วง"ปกติ" การตรวจสอบฉลากโภชนาการเพื่ออ่านแคลอรี่เป็นวิธีหนึ่งที่มีประสิทธิภาพในการควบคุมน้ำหนัก โดยให้แน่ใจว่าได้รับประทานอาหารตามแคลอรี่ที่แนะนำในหนึ่งวัน คุณสามารถประมาณความต้องการแคลอรี่แต่ละวันได้ด้วยการคูณ 22 เข้าไปในน้ำหนักตัว เช่น ถ้าคุณมีน้ำหนัก 80 กิโลกรัม ก็ควรรับแคลอรี่ประมาณ 1800 แคลอรี่ตามน้ำหนักของคุณ  จำไว้ว่าตัวเลขนี้เปลี่ยนไปได้ตามเพศ อายุ กิจกรรมที่ทำประจำวัน เพื่อตัวเลขที่แม่นยำยิ่งขึ้น ให้ใช้เครื่องคิดเลขสำหรับคำนวณแคลอรี่จะดีกว่า การลดน้ำหนักที่ดีต่อสุขภาพที่สุดคือ ครึ่งกิโลกรัมต่อสัปดาห์ ไขมันครึ่งกิโลกรัมจะอยู่ที่ประมาณ 3500 แคลอรี่ ฉะนั้นให้ลดการรับแคลอรี่ไปวันละ 500 แคลอรี่ (500 แคลอรี่ x 7 วัน/สัปดาห์ = 3500 แคลอรี่/7 วัน = 1/2 กิโลกรัม/สัปดาห์) ใช้เว็บไซต์หรือแอพพลิเคชั่นนับแคลอรี่ในโทรศัพท์เพื่อนับสิ่งที่คุณรับประทานเข้าไป รับประทานให้ช้าลง และคำเล็กๆ เคี้ยวให้ละเอียดเพื่อเพิ่มประสิทธิภาพในการย่อย อาหารคำใหญ่ๆ และผ่านการเคี้ยวไม่มากจะทำให้กระเพาะคุณต้องใช้เวลาในการย่อยที่นานขึ้น นั่นก็จะเป็นการกินมากเกินไปนั่นเอง การรับประทานอาหารอย่างเร็วจะทำให้คุณกลืนลมเข้ามากเกินไป ซึ่งจะทำให้ท้องอืดได้ มันอาจต้องใช้เวลาถึง 20 นาทีสำหรับที่กระเพาะของคุณจะส่งสัญญาณไปยังสมองว่าคุณอิ่มแล้ว เพราะอย่างนั้น ผู้ที่รับประทานอาหารเร็วก็มักจะรับประทานมากเกินไปนั่นเอง น่าเสียดายที่ไม่มีอาหารอย่างเจาะจงที่ได้ผ่านการพิสูจน์ทางวิทยาศาสตร์แล้วว่าจะช่วยรักษากรดไหลย้อนได้ อย่างไรก็ตาม คุณก็ยังสามารถหลีกเลี่ยงอาหารที่รู้ว่าจะทำให้อาการแย่ลงได้ ดังต่อไปนี้ :  เครื่องดื่มที่มีส่วนผสมของคาเฟอีน (กาแฟ ชา น้ำอัดลม) อาหารที่มีสารคล้ายคาเฟอีน (ช็อคโกแลต เปปเปอร์มินต์) เครื่องดื่มแอลกอฮอล์ อาหารรสเผ็ด (พริกเผ็ด, แกงกะหรี่, มัสตาร์ดรสเผ็ด) อาหารที่มีกรด (ผลไม้รสเปรี้ยว มะเขือเทศ ซอสและเครื่องปรุงที่มีน้ำส้มสายชูเป็นส่วนผสม) เหล่าอาหารที่ทำให้ท้องอืดและเกิดแก๊สได้ (กะหล่ำปลี บร็อคโคลี่ ดอกกะหล่ำ พืชตระกูลถั่ว ผลิตภัณฑ์ที่ทำจากนม และอาหารที่มีไขมันสูง) น้ำตาลหรืออาหารที่มีน้ำตาลผสมจำนวนมาก สมาคมหัวใจอเมริกันแนะนำให้ออกกำลังกายในระดับปานกลางอย่างน้อย 30 นาที และอย่างน้อยสัปดาห์ละ 5 วัน หรือจะออกกำลังกายด้วยการแอโรบิคอย่างหนัก 25 นาที 3 วันต่อสัปดาห์ไปพร้อมกับการเพิ่มความแข็งแรงของกล้ามเนื้อระดับปานกลางถึงระดับสูง 2 ครั้งต่อสัปดาห์ด้วยก็ได้  ถ้าคุณรู้สึกว่ามันหนักเกินไป แต่การทำอะไรบางอย่างย่อมดีกว่าไม่ทำอะไรเลยนะ! ให้ออกกำลังกายให้มากที่สุดเท่าที่จะทำได้ ขนาดการออกไปเดินเล่นไม่นานยังดีกว่านั่งเฉยๆ บนโซฟาเลย!  ยิ่งออกกำลังกายสลายแคลอรี่ไปได้มากเท่าไร ก็ยิ่งกินกลับเข้าไปได้มากเท่านั้น! ตารางนับแคลอรี่ส่วนใหญ่จะช่วยนับดูจากการออกกำลังกายว่าคุณจะสามารถรับประทานอาหารได้เท่าไนในวันต่อวัน กระเพาะอาหารของคุณจะใช้เวลาประมาณ 3-5 ชั่วโมงในการย่อยและทำให้กระเพาะว่าง ขึ้นอยู่กับความใหญ่ของมื้ออาหาร เพื่อเลี่ยงกรดไหลย้อน ให้ทิ้งเวลาไปสักพักใหญ่ หรือรับประทานอาหารในปริมาณน้อยก่อนที่จะเริ่มเข้าสู่การออกกำลังกาย การนอนหลังรับประทานอาหารจะยิ่งกระตุ้นอาการกรดไหลย้อน ให้รอ 2 ชั่วโมงหลังมื้ออาหารก่อนจะล้มนอนหรือเข้านอน การยกศีรษะหนุนสูงก็ช่วยลดอาการกรดไหลย้อนในตอนกลางคืน ถ้าคุณสูบบุหรี่หรือใช้ผลิตภัณฑ์อื่นๆ เกี่ยวกับยาสูบ ก็ควรเลิกให้เร็วที่สุด แอลกอฮอล์ก็สามารถทำให้อาการกรดไหลย้อนแย่ลงได้เช่นกัน ฉะนั้นให้ลดหรือเลิกดื่มไปด้วย และสุดท้ายนี้ เลิกนอนลงทันทีหลังจากที่รับประทานอาหารเสร็จ ถ้าทำไม่ได้ ก็ให้ลองนอนโดยหนุนหมอนหลายๆ ใบไว้ใต้ศีรษะ ยังไม่ค่อยมีงานวิจัยเกี่ยวกับการรักษากรดไหลย้อนด้วยวิธีธรรมชาติมากนัก แม้ว่าวิธีเหล่านี้จะยังไม่ได้รับการยอมรับอย่างเต็มที่จากสมาคมการแพทย์หรือวิทยาศาสตร์ แต่มันก็ยังพอช่วยบรรเทาอาการได้ โดยมีดังต่อไปนี้:  ผงฟู - ผงฟู ½ ถึง 1 ช้อนชาผสมกับน้ำหนึ่งแก้วจะช่วยสร้างสมดุลให้กรดกระเพาะได้ ว่านหางจระเข้ - การดื่มน้ำว่านหางจระเข้จะบรรเทาอาการแสบร้อนได้ ชาขิงหรือชาคาโมมายล์ - มันจะช่วยเรื่องการผ่อนคลายความเครียด บรรเทาอาการคลื่นไส้ และช่วยเรื่องการย่อยอาหาร ชะเอมเทศและยี่หร่าต่างเป็นสมุนไพรที่แนะนำว่าอาจช่วยบรรเทาอาการนี้ได้ ยาที่ทำจากรากชะเอมเทศสกัดแบบเคี้ยว สามารถหาซื้อได้ในร้านที่ขายอาหารเพื่อสุขภาพส่วนใหญ่ มาสติค (หมากฝรั่งอาหรับ): มีขายตามร้านอาหารเพื่อสุขภาพส่วนใหญ่ คุณอาจเคยได้ยินมาว่าเปปเปอร์มินต์สามารถรักษาโรคกรดไหลย้อนได้ แต่งานวิจัยกลับแสดงให้เห็นว่าจริงๆ แล้วน้ำมันเปปเปอร์มินต์ทำให้อาการแย่ลงด้วยซ้ำ ยังมีอีกความเชื่อที่ว่านมสามารถบรรเทาอาการได้ ขณะที่ความจริงคือนมจะสร้างสมดุลของกรดในกระเพาะได้แค่เพียงในระยะสั้น แต่จะไปกระตุ้นให้เกิดการหลั่งกรดในระยะยาวแทน งานวิจัยกล่าวไว้ว่าการเพิ่มการหลั่งน้ำลายจะสร้างสมดุลให้กรดในกระเพาะได้ คุณสามารถเพิ่มการหลั่งน้ำลายได้โดยการเคี้ยวหมากฝรั่งหรืออมยาอม แค่ให้แน่ใจว่ามันเป็นสูตรไม่มีน้ำตาล เพื่อป้องกันไม่ให้ได้รับแคลอรี่มากเกินไป มันอาจดูน่ากลัว แต่งานวิจัยได้แสดงให้เห็นว่าการฝังเข็มนั้นสามารถช่วยในเรื่องอาการคลื่นไส้และแสบร้อนกลางอกได้ อย่างไรก็ตาม กลไกการรักษานี้ยังไม่เป็นที่เข้าใจกันในทางวิทยาศาสตร์สักเท่าไร ถ้าคุณลองเปลี่ยนการใช้ชีวิตตามที่แนะนำแล้วแต่ยังไม่เห็นผลใดๆ ก็ได้เวลาไปพบแพทย์แล้วล่ะ โรคกรดไหลย้อนระยะยาวสามารถทำให้หลอดอาหารเกิดแผลและเกิดปัญหาสุขภาพที่ร้ายแรงด้านอื่นๆ ได้ การอักเสบที่เรื้อรังและแผลที่เกิดขึ้นซ้ำๆ ยังสามารถเพิ่มความเสี่ยงในการเป็นมะเร็งหลอดอาหารได้อีกด้วย อย่าลังเลในการไปรักษากับแพทย์ถ้าหากว่าการเปลี่ยนการใช้ชีวิตนั้นไม่ได้ช่วยเรื่องกรดส่วนเกินในกระเพาะอาหารได้เลย การรักษาสำหรับโรคกรดไหลย้อนนั้นขึ้นอยู่กับความรุนแรงของอาการ มียาหลายตัวที่จำหน่ายตามร้านที่สามารถซื้อได้เอง แต่คุณก็ยังควรต้องปรึกษาแพทย์เพื่อให้แน่ใจว่าจะได้รับการรักษาที่เหมาะสม ถ้าแพทย์เขียนใบสั่งยาให้คุณได้ คุณก็อาจได้รับการคุ้มครองในประกันด้วย กินยาตามคำแนะนำในด้านปริมาณและระยะเวลาอย่างระมัดระวังในยาที่แตกต่างกัน เพื่อป้องกันไม่ให้เกิดผลข้างเคียงรุนแรงได้  สำหรับกรดไหลย้อนอ่อนๆ ถึงปานกลาง: รับประทานยาลดกรดตามที่ต้องทาน (เช่น ยี่ห้อกาวิสคอน อัลแมคมิลค์) เพื่อล้างกรดให้กลับมาเป็นกลางถ้าคุณมีอาการทุกสัปดาห์หรือน้อยกว่านั้น ยานี้จะทำให้หายได้ภายในหนึ่งนาที แต่ออกฤทธิ์ได้นานสุดแค่ประมาณหนึ่งชั่วโมง รับประทานยาที่รักษาโรคกระเพาะ (อย่าง ยาซูคราลเฟต) เพื่อปกป้องหลอดอาหารและกระเพาะของคุณและช่วยฟื้นฟูการรักษาได้อีกด้วย รับประทานยากลุ่มยาแก้แพ้ชนิดที่ 2 (H2 receptor antagonists) เพื่อลดการหลั่งของกรดในกระเพาะ (เช่น ยี่ห้อแซนแท็ค) สำหรับกรดไหลย้อนขั้นรุนแรงหรือบ่อยๆ (2 ครั้งหรือมากกว่านั้นในแต่ละสัปดาห์): รับประทานยากลุ่มโปรตอนปั๊มอินฮิบิเตอร์ (ยาลดการสร้างกรด) เพื่อป้องกันการหลั่งของกรดในกระเพาะ (เช่น ยาโอเมพราโซล ยาแลนโซพราโซล ยาอีโซเมปราโซล ยาแพนโทพราโซล ยาเด็กซิแลนท์โซพราโซล ยาราบีพราโซล) ยาบางตัวเหล่านั้นมีขายตามร้านยา และจัดชุดตามมาตรฐาน คือหนึ่งเม็ดต่อวันทั้งหมด 8 สัปดาห์ โดยมีผลข้างเคียงดังนี้: การติดเชื้อจากแบคทีเรียและอาการท้องเสีย โรคโลหิตจาง โรคกระดูกพรุน และการเกิดปฏิสัมพันธ์กับยาตัวอื่น ในการส่องกล้องตรวจภายใน แพทย์จะใช้กล้องที่เป็นท่อที่มีความยืดหยุ่นเพื่อดูในลำคอ หลอดอาหาร และในกระเพาะ ในระหว่างขั้นตอนนั้น ก็อาจต้องตัดเนื้อเยื่อเพื่อไปตรวจหาอาการอักเสบ และตรวจหาเชื้อเอซไพโลไร (ประเภทของเชื้อแบคทีเรีย) และหามะเร็งอีกด้วย ให้ปรึกษาแพทย์ไม่ว่าอาการของคุณนั้นจำเป็นต้องส่องกล้องตรวจหรือไม่ อาการกรดไหลย้อนที่ไม่ส่งผลต่อยาใดๆ นั้นไม่ค่อยมีเท่าไรนัก แต่ในกรณีนั้นคุณอาจต้องเข้ารับการผ่าตัด วิธีหนึ่งในการผ่าตัด (การผ่าตัดเปิด: การผูกหูรูดกระเพาะอาหาร) เป็นการผ่าตัดเอาส่วนบนของหูรูดกระเพาะอาหารมาหุ้มไว้รอบๆ หลอดอาหาร จากนั้นเย็บไว้ในที่ที่จะเสริมสร้างการเปิดของหลอดอาหาร วิธีผ่าตัดวิธีที่สองคือการผ่าตัดใส่เม็ดที่มีคุณสมบัติของแม่เหล็กไปหุ้มบริเวณรอบๆ ที่หลอดอาหารเจอกับกระเพาะอาหาร มันจะปิดหลอดอาหารลง แต่จะเปิดให้ขยายใหญ่ขึ้นได้เมื่อกลืนอาหารลงไป จะทำให้อาหารสามารถผ่านไปได้ คนวัยหนุ่มสาวที่เป็นโรคกรดไหลย้อนระยะยาวก็สามารถรับการผ่าตัดได้เช่นกัน
รับประทานอาหารให้สมดุลและดีต่อสุขภาพ. ควบคุมค่าดัชนีมวลกาย (BMI). นับแคลอรี่เพื่อลดหรือรักษาน้ำหนัก. อย่ารับประทานในปริมาณที่มากเกินไป. หลีกเลี่ยงอาหารที่ทำให้อาการกรดไหลย้อนแย่ลง. รักษาตารางการออกกำลังกายเป็นประจำ. เลี่ยงการทำงานหรือออกกำลังกายอย่างหนัก โดยเฉพาะหลังจากที่รับประทานอาหารได้ไม่นาน. อย่าล้มตัวนอนหลังรับประทานอาหาร. เลี่ยงพฤติกรรมแย่ๆ ที่จะทำให้อาการแย่ลง. ลองวิธีตามธรรมชาติ. เลี่ยงการรักษาตามธรรมชาติที่เชื่อกันมาผิดๆ. เพิ่มอัตราการหลั่งน้ำลายของคุณ. ตัดสินใจเกี่ยวกับการเข้ารับการฝังเข็ม. ไปพบแพทย์หากจำเป็น. ปรึกษาแพทย์สำหรับคำแนะนำในการใช้ยา. ปรึกษาเรื่องการส่องกล้อง. ยอมรับการผ่าตัดหากว่าแพทย์ของคุณแนะนำ.
https://www.wikihow.com/Reduce-Excess-Stomach-Acid https://www.wikihow.com/Reduce-Excess-Stomach-Acid https://www.wikihow.com/Reduce-Excess-Stomach-Acid
Making Lifestyle Changes Using Natural and Alternative Therapies Seeking Medical Attention for GERD